[{"text_idx": "#000003", "text": "Mae addysg ac allgymorth yn rhan annatod o\u2019r hyn a wnawn. Rydym yn datblygu rhaglenni addysg ac allgymorth sy\u2019n seiliedig ar wynt alltraeth arnofiol, gan annog datblygu hunanddarganfod, hybu lles corfforol ac ysbrydoli\u2019r genhedlaeth iau i ystyried prosiectau ynni a thechnoleg newydd mewn ffordd uniongyrchol. Mae hyn yn cynnwys ymweliadau a phrofiadau i bobl ifanc ystyried y datblygiad yng nghyd-destun eu hamgylchedd lleol a datblygu eu dealltwriaeth o newid hinsawdd byd-eang ac ynni adnewyddadwy."}, {"text_idx": "#000004", "text": "Mae ein rhaglenni yn anelu at:"}, {"text_idx": "#000005", "text": "Codi ymwybyddiaeth o\u2019r cyfleoedd ar gyfer gwynt alltraeth arnofiol yn y Mo\u0302r Celtaidd.Ysbrydoli pynciau STEM fel gyrfa o ddewis i blant, pobl ifanc, newydd-ddyfodiaid a newidwyr gyrfa \u2013 yn enwedig gyda grwpiau heb gynrychiolaeth ddigonol a nodweddion gwarchodedig.Hyrwyddo gwaith Floventis Energy fel partner dibynadwy, a chyd-gynhyrchydd cymunedol, gan weithio mewn partneriaeth i sicrhau\u2019r buddion mwyaf posibl i\u2019r economi werdd ar draws y rhanbarth a\u2019r genedl."}, {"text_idx": "#000006", "text": "Rydym yn gweithio mewn partneriaeth ag awdurdodau lleol a llywodraethau Cymru a\u2019r DU er mwyn cefnogi\u2019r cwricwlwm ac ychwanegu gwerth at y gwaith presennol. Mae\u2019r holl gynlluniau yn unol ag amcanion cynllun datblygu Dinas-ranbarth Bae Abertawe, Partneriaeth Sgiliau Rhanbarthol ac Ardaloedd Menter Cymru."}, {"text_idx": "#000007", "text": "Mae Floventis Energy yn gweithio gyda Chanolfan Darwin gyda her dylunio gwynt alltraeth bwrpasol ar gyfer plant ysgol gynradd leol. Mae\u2019r gweithdai yn cynnwys trosolwg o newid yn yr hinsawdd, tanwyddau ffosil a manteision ynni adnewyddadwy gyda ffocws ar liniaru newid yn yr hinsawdd a chyfleoedd gwaith yn y dyfodol. Mae gan ysgolion yr opsiwn i ddewis rhwng dau weithdy gwahanol \u2013 un sy\u2019n canolbwyntio ar ddylunio ac adeiladu llwyfan a\u2019r llall yn canolbwyntio ar newid hinsawdd a chynllunio tyrbinau gwynt. Darperir adnoddau addysgol i\u2019r ysgolion sy\u2019n cymryd rhan."}, {"text_idx": "#000008", "text": "Roedd yr her dylunio gwynt ar y mo\u0302r yn dilyn ein cystadleuaeth \u2018Dwlu ar y Mo\u0302r Celtaidd\u2019, a oedd yn agored i holl blant Sir Benfro ym mlynyddoedd 3 i 6 ac a gychwynnodd ein partneriaeth a\u0302 Chanolfan Darwin. Nod y gystadleuaeth oedd i blant ddarparu gwaith celf a oedd yn dangos pam eu bod yn caru\u2019r Mo\u0302r Celtaidd a\u2019r hyn y mae\u2019n ei olygu i\u2019w cenhedlaeth. Gwahoddwyd enillwyr y gystadleuaeth i gwrdd a\u0302\u2019u AS lleol gyda thaith gyffrous o amgylch Ty\u0302\u2019r Senedd, ac arddangoswyd pob cais yn y Senedd mewn digwyddiad gyda\u2019r AS lleol a Gweinidog y Gymraeg ac Addysg."}, {"text_idx": "#000009", "text": "Wrth i\u2019r diwydiant gwynt ar y mo\u0302r ddatblygu, bydd yn creu cyfleoedd gwaith cynaliadwy hirdymor."}, {"text_idx": "#000011", "text": "Bydd cydweithio a\u0302\u2019r Llywodraeth a darparwyr addysg a hyfforddiant i gefnogi cyflwyno swyddi newydd yn y diwydiant gwynt ar y mo\u0302r yn cael eu blaenoriaethu wrth i\u2019n cynlluniau ar gyfer y dyfodol fynd yn eu blaen. Bydd hyn yn cynnwys uwchsgilio gweithwyr presennol a sicrhau llwybr hirdymor trwy addysg a\u2019r byd academaidd."}]